# איסילדור

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
הארי סינקלר בתפקיד איסילדור בסרטים של פיטר ג'קסון

איסילדור הוא דמות בדיונית מסדרת שר הטבעות מאת ג'. ר. ר. טולקין. איסילדור היה דונאדין, בנו הבכור של אלנדיל ואחיו של אנאריון, והמלך השני של גונדור וארנור. פירוש שמו הוא "מסור לירח".

## [עריכה] תולדותיו

| פרטי עלילה ("ספוילרים") מופיעים בהמשך.

איסילדור נולד בארץ התיכונה בשנת 3209 לעידן השני בנומנור, בנו הראשון של אלנדיל בן אמנדיל, הלורד האחרון של אנדוניה. לאיסדילור היו ארבעה בנים: אלנדור, אראטאן, קיריון ווואלנדיל.

בנעוריו, איסילדור גנב חוטר מהעץ נימלות' לפני שנגדע, ובכך שימר את שושלת העץ הלבן. הוא תכנן להזריע את מינאס איתיל ולאחר מכן את מינאס אנור.

איסילדור, יחד עם אביו ואחיו, ברח לארץ התיכונה כאשר נומנור הושמדה בידי ארו. איסילדור ואנאריון עגנו בדרום וייסדו את ממלכת גונדור. אביהם נחת בצפון, וייסד את ממלכת ארנור.

איסילדור התיישב בגדה המזרחית של האנדואין, וייסד את מינאס איתיל (לימים מינאס מורגול), וכן גם את העיר איתליין. עם זאת, בשנת 3428 סאורון השתלט על מינאס איתיל, ואיסילדור נסג צפון-מערב לגיל-גאלאד ואביו בארנור, בהשאירו את אנאריון לשלוט על גונדור.

הוא שב עם אביו ועם גיל-גאלאד לברית האחרונה של אלפים ובני אדם בשנת 3434. אביו, אחיו וגיל-גאלאד מתו מקרב, אך איסילדור לקח את נארסיל, חרבו של אביו אשר נותצה בקרב עם סאורון, וכרת את הטבעת האחת מאצבע סאורון, ובכך השמיד את גופו הגישמי של סאורון וניצח את הקרב.

על אף הפצרות אלרונד וקירדאן, איסילדור סירב להשמיד את הטבעת, ובמקום זאת תבע את הטבעת לעצמו.

לאחר מפלת סאורון איסילדור השאיר את מנדיל בן אנאריון, לפקח על גונדור, וחזר צפונה לארנור עם שלושת בניו. בנו הרביעי, וולנדיל, הושאר מאחור בריוונדל. בשדות גלאדן, חבורתו של איסילדור הותקפה בידי אורקים. איסילדור ניסה להימלט בעזרת כוחה של הטבעת שהפכה אותו לבלתי נראה, אך היא בגדה בו והחליקה מאצבעו, והוא נהרג בידי האורקים.

איסילדור היה המלך האחרון אשר שלט גם על גונדור וגם על ארנור, עד שהמלך אלסר איחד את שתי הממלכות בתחילת העידן הרביעי.

מקור: http://he.wikipedia.org../../../%D7%90/%D7%99/%D7%A1/%D7%90%D7%99%D7%A1%D7%99%D7%9C%D7%93%D7%95%D7%A8.html

קטגוריות: דמויות ספרותיות | שר הטבעות:דמויות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Català
- Česky
- Español
- Suomi
- Français
- Magyar
- Bahasa Indonesia
- Italiano
- 日本語
- Nederlands
- Polski
- Português
- Русский
- Svenska
- Türkçe
- 中文